**PATVIRTINTA**

Šiaulių lopšelio-darželio „Gintarėlis“

direktoriaus 2020 m. kovo 23 d.

įsakymu Nr. V-

**ŠIAULIŲ LOPŠELIO-DARŽELIO „GINTARĖLIS“**

**NUOTOLINIO UGDYMOSI TVARKOS APRAŠAS**

**I. BENDROSIOS NUOSTATOS**

1. Nuotolinio mokymosi tvarkos aprašas (toliau - Tvarkos aprašas) reglamentuoja nuotolinio mokymosi organizavimo pagal ikimokyklinio ir priešmokyklinio ugdymo programos tvarką.

2. Tvarkoje vartojamos sąvokos:

Nuotolinis mokymasis - tai mokymosi forma, kai mokinys nepalaiko betarpiško kontakto su pedagogu. Bendravimas ir bendradarbiavimas vyksta informacinių komunikacinių technologijų **(IKT)** priemonėmis virtualioje mokymosi aplinkoje.

Virtuali mokymosi aplinka - tai kompiuterių tinklais ir kitomis **IKT** pagrįsta informacinė ugdymo sistema, kurioje vyksta mokymosi procesas ir ugdytinių bei pedagogų sąveika, yra galimybės kurti ir naudoti įvairius mokymosi scenarijus ir metodus.

Grynasis nuotolinis mokymasis - tai nuotolinio mokymosi būdas, kai ugdytinis ir pedagogas bendrauja ir bendradarbiauja tik **IKT** priemonėmis.

Mišrusis nuotolinis mokymasis - tai nuotolinio mokymosi būdas, kai savarankiškas ugdymasis derinamas su tiesioginėmis konsultacijomis.

Nuolatinis (ilgalaikis) nuotolinis mokymasis - ne mažesnės kaip pusmečio trukmės ugdymasis su numatytu atsiskaitymų dažnumu.

Laikinas (trumpalaikis) nuotolinis mokymasis - mažesnės kaip pusmečio trukmės ugdymasis su atsiskaitymu jo pabaigoje.

**3. Nuotolinio ugdymosi organizavimo sąlygos:**

3.1. Nuotolinio ugdymosi forma gali mokytis:

3.1.1. neįgalieji, turintys judėjimo, klausos ar kitas negalias;

3.1.2. mokiniai, ilgą laiką besigydantys ligoninėse arba sanatorijose;

3.1.3. emigrantai, jų vaikai ir imigrantai;

3.1.4. esant karantinui, viruso grėsmei, epidemijai, pandemijai;

3.1.5. dėl kitų svarbių priežasčių negalintys lankyti ugdymo įstaigos (Nuotolinio mokymosi organizavimo grupės sprendimu).

3.2. Nuotolinio mokymosi forma gali būti organizuojama ikimokyklinio ir priešmokyklinio ugdymo vaikams, atitinkanti vaikų amžių.

3.3. Nuotolinis mokymasis organizuojamas pasitelkus įvairias IK technologijas: elektroninį paštą, SKYPE ryšio tinklą, FACEBOOK grupes, MESSENGER virtualią aplinką ir kt.

3.4. Nuotolinio mokymosi sąlygos ir turinys (mokymosi nuotoliniu būdu laikas, užduočių apimtis pagal teminį planą, atlikimas, individuali mokymosi veikla virtualioje ir tradicinėje mokymosi aplinkoje, konsultacijų ir atsiskaitymų datos, vertinimas ir kt.) gali būti keičiamos nuotolinio mokymosi organizavimo grupės sprendimu. Ikimokyklinukų ir priešmokyklinukų tėvams darželio elektroniniu būdu teikti užduotis, atitinkančias vaikų amžių, (t.y. piešimas, karpymas, raidelių apvedimai, dainelių dainavimas, fizinis ugdymas ir kt.), žaidimų aprašymus, patarimus, kaip organizuoti vaikų ugdymą namuose.

3.5. Nuotoliniu būdu konsultacijas teikia logopedai ir kiti švietimo specialistai.

3.6. Specialiųjų poreikių vaikams ugdymas organizuojamas, teikiant jiems individualias užduotis ir individualiai sutartas papildomas konsultacijas.

**II. NUOTOLINIO MOKYMOSI ORGANIZAVIMAS: ĮSTAIGOS VADOVŲ VEIKLA**

4. Su nuotolinio mokymosi galimybėmis ir tvarka ugdytinių tėvai supažindinami priimant į ugdymo įstaigą, skelbiant įstaigos tinklalapyje.

5. Sprendimą dėl nuotolinio mokymosi organizavimo priima įstaigos direktorius.

6. Nuotolinį ugdymąsi koordinuoja direktoriaus pavaduotoja ugdymui kartu su Nuotolinio mokymosi organizavimo grupės nariais.

**III. NUOTOLINIO MOKYMOSI ORGANIZAVIMAS: PEDAGOGŲ VEIKLA**

7. Pagal ikimokyklinio ir priešmokyklinio ugdymo bendruosius teminius planus (programas), FACEBOOK, SKYPE virtualioje aplinkoje pedagogai parengia savo veiklos planą nuotoliniam mokymui:

7.1. esant karantinui, viruso grėsmei, epidemijai, pandemijai ir kt.

8. Pedagogai paruošia ugdytiniams nuotolinio mokymosi medžiagą:

8.1. kiekvienam nuotolinio ugdymosi formą pasirinkusio ugdytinio tėvų, individualaus ugdymo plano, jeigu pasirenkama nuolatinio (ilgalaikio) nuotolinio mokymosi būdas;

8.2. vieno arba kelių mokinio individualaus ugdymo plano dalykų, jeigu pasirenkama laikino (trumpalaikio) nuotolinio mokymosi būdas.

9. Pateikdami ugdytiniams nuotolinio mokymosi medžiagą, pedagogai aptaria savo dalyko veiklos ypatumus, atsiskaitymo bei vertinimo laiką ir būdus.

10. Kiekvienai mokomajai veiklai pedagogai paruošia tokios apimties nuotolinio mokymosi medžiagą, kokios reikalauja visas atitinkamos ikimokyklinio ir priešmokyklinio ugdymo planas.

**IV. NUOTOLINIO MOKYMOSI ORGANIZAVIMAS: UGDYTINIŲ VEIKLA**

11. Pasirinkę nuotolinę mokymosi formą, ugdytiniai gauna nuotolinio mokymosi medžiagą.

12. Ugdymosi medžiagos turinį, užduočių atlikimo ir jų pateikimo ypatumus ugdytiniams ir jų tėveliams išsiaiškina pedagogas naudojant skaitmenines priemones.

13. Ugdydamiesi nuotoliniu būdu, ugdymosi laiko pratęsimo, nutraukimo ar kitokiais organizaciniais klausimais mokiniai kreipiasi į įstaigos direktoriaus pavaduotoją ugdymui.

**V. BAIGIAMOSIOS NUOSTATOS**

14. Direktoriaus pavaduotoja ugdymui stebi Nuotolinio mokymosi tvarkos aprašo įgyvendinimą, koregavimo poreikį, ugdymosi sąlygų ir turinio atitikimą ugdytinių poreikiams ir esant reikalui inicijuoja mokymosi organizavimo pakeitimus.

15. Skiriu informacinių technologijų priežiūros specialistą atsakingu už pedagogų ir ugdytinių konsultavimą klausimais, susijusiais su technine įranga, elektroninio dienyno „Mūsų darželis“ funkcionavimu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_